Държавен вестник, бр. 88, 2008 г., стр. 88

С Т Р .  88
Д Ъ Р Ж А В Е Н   В Е С Т Н И К
Б Р О Й  88
Чл. 722. (1) Дежурният по кораб поздравява
личния състав и след като подаде командата
“Свободно!”, заедно с помощник-дежурния по
кораб обхожда денонощния наряд, проверява
формата на облеклото, знанието на задълже-
нията от лицата на дежурната и вахтената служ-
ба и дава указания по носенето на службата.
След това дежурният по кораб командва: “Мир-
но. Надясно. По местата си, ходом марш!”. Зас-
тъпващите смени отиват по своите постове, а
свободните отиват в жилищните помещения.
(2) При развод на денонощния наряд в диви-
зиона подводници действията на помощник-
дежурния по кораб и на дежурния по кораб се
изпълняват съответно от дежурния по брегова
база и от дежурния по дивизион. За смяната на
стария дежурен по дивизион и застъпването на
новия се докладва от командира на дивизиона.
Чл. 723. Дежурният по кораб, помощник-
дежурният по кораб и дежурните по бойни час-
ти (служби, сектори и секции), след като прове-
рят застъпващата смяна на своите постове,
докладват на новия дежурен по кораб за зас-
тъпването на новия наряд. След това новият и
старият дежурен по кораб докладват на коман-
дира на кораба за смяната, а дежурните по под-
водници—на дежурния по дивизион.
Чл. 724. (1) Когато корабът е на ход, застъп-
ващият вахтен офицер, вахтен механик и по-
мощник-дежурен по кораб извършват развод на
поредната походна вахта от бойни части (служ-
би, сектори и секции), на дневалните по поме-
щения в места, които са определени със запо-
вед на командира на кораба.
(2) На подводниците разводът на вахтата се
извършва от застъпващия вахтен офицер и от
вахтен механик в отсек, който е определен със
заповед на командира на дивизиона.
(3) Смяната на личния състав, който носи
вахта на бойните постове, се извършва по сиг-
нал от вахтения офицер.
Г л а в а Х I X
ПРАВА И ЗАДЪЛЖЕНИЯ НА ДЛЪЖНОСТ-
НИТЕ ЛИЦА ОТ КОРАБНИТЕ НАРЯДИ
Раздел I
Права и задължения на лицата, носещи
дежурство на корабите (подводниците)
Чл. 725. (1) В дивизиона надводни кораби в
зависимост от ранга и типа в състава на дежур-
ната служба влизат:
1. дежурен по дивизион;
2. помощник-дежурен по дивизион по живу-
чест;
3. дежурен по кораб;
4. помощник-дежурен по кораб;
5. помощник-дежурен по кораб, той и дежу-
рен по палубни съоръжения.
(2) Видовете дежурства, тяхната продължи-
телност и графикът за смяна в зависимост от
ранга и типа на кораба се определят със запо-
вед на командира на дивизиона. Командирите
на дивизиони с малък личен състав, непозволя-
ващ назначаването на всички длъжностни лица,
имат право да възлагат на един военнослужещ
изпълнението на функциите на няколко длъж-
ностни лица.
Чл. 726. В дивизиона подводници в пункта
за базиране се назначават:
1. дежурен по дивизион (по група подвод-
ници);
2. помощник-дежурен по дивизион по живу-
чест;
3. дежурен по подводница.
Дежурен по корабен дивизион
(по група отделно стоящи кораби)
Чл. 727. (1) За дежурен по дивизион се наз-
начава офицер от състава на дивизиона.
(2) Дежурният по дивизион отговаря за: без-
опасността на корабната стоянка; пожарната
безопасност на кейовете и територията на бре-
говата база; изпълнението в дивизиона на раз-
пределението на времето за деня; поддържане-
то на вътрешния ред в дивизиона; носенето на
службата от денонощния наряд; опазването на
оръжието и документите, които се намират в
помещението на дежурния, оповестяване на
командира и личния състав на дивизиона при
подаване на сигнал “Тревога”.
(3) Дежурният по дивизион се подчинява на
командира на дивизиона и на оперативния де-
журен на съединението. На дежурния по диви-
зион се подчинява целият денонощен наряд на
дивизиона. По отношение на вътрешния кара-
ул на дивизиона той се ръководи от Устава за
войсковата служба на Въоръжените сили на
Република България.
(4) Преди застъпването (преди развода, ако
разводът се провежда в рамките на дивизио-
на) новият дежурен в определеното време се
явява при началника на щаба на дивизиона за
инструктаж.
(5) На развода новият дежурен по дивизион
проверява числения състав на наряда, неговото
въоръжение, следи всички лица от денонощния
наряд да бъдат облечени по обявената форма,
проверява техните знания по задълженията и
дава указания за отстраняване на забелязаните
недостатъци.
(6) След развода новият дежурен приема от
стария дежурен:
1. документите, оръжието и боеприпасите,
които се намират в помещението на дежурния
(оръжието се приема по бройки, по номера и
комплектност);
2. проверява изправността на техническите
средства за сигнализация;
3. сведенията за състоянието и степента на
бойна готовност и готовност за поход на кора-
бите, дислокацията и техническото състояние
на корабите от съединението и провежданите
на тях работи;